การขยับของ Apple อัพเดต iOS 14.5 ที่ให้สิทธิ์ผู้ใช้งานเลือกว่าจะยอมให้แอปเก็บข้อมูลระหว่างการใช้งานหรือไม่ สร้างปัญหาให้กลุ่ม Digital Ads ส่งผลกระทบอย่างมากต่อผู้ซื้อโฆษณาผ่าน Social Media เนื่องจากอะไร ระหว่าง ผู้ซื้อโฆษณาไม่สามารถติดตามคุณภาพโฆษณาได้ตามต้องการ หรือ คนจำนวนไม่น้อยเบื่อที่แอปพยายามติดตามข้อมูลตลอดเวลา
ผู้ซื้อโฆษณาไม่สามารถติดตามคุณภาพโฆษณาได้ตามต้องการ เพราะการขยับของ Apple อัพเดต iOS 14.5 ที่ให้สิทธิ์ผู้ใช้งานเป็นคนเลือกว่าจะยอมให้แอปเก็บข้อมูลระหว่างการใช้งานหรือไม่ สร้างปัญหาให้กลุ่ม Digital Ads โดยเฉพาะแอป Social Media สิ่งนี้ส่งผลกระทบอย่างมากต่อผู้ซื้อโฆษณาผ่าน Facebook, Snapchat, Twitter และแอปอื่น ๆ เนื่องจากผู้ซื้อโฆษณาจะไม่สามารถติดตามคุณภาพตัวโฆษณาได้ตามต้องการ เช่น โฆษณาที่ยิงไปเข้าถึงกลุ่มลูกค้ากี่คน หรือการโฆษณาเพื่อให้ลูกค้าเข้าเยี่ยมชมเว็บไซต์ ทำให้ผู้ซื้อโฆษณาจะประเมิน Return on Investment (ROI) จากการโฆษณาไม่ได้

พอเป็นแบบนี้แล้ว ผู้ซื้อโฆษณาบางส่วนจึงขอลดการโฆษณาผ่านแพลตฟอร์มที่มีปัญหาไปก่อน แต่ที่น่าสนใจคือบางส่วนหันไปซบอก Apple ยิงโฆษณาผ่าน App Store แทน เพราะยังติดตามคุณภาพได้เหมือนเดิม

ส่วน "คนจำนวนไม่น้อยเบื่อที่แอปพยายามติดตามข้อมูลตลอดเวลา" เป็นประโยชน์ที่ได้รับของ Apple รวมทั้งได้คำชื่นชมจากผู้ใช้งานด้วย ซึ่งถ้ามองแบบตรงไปตรงมา นี่เป็นอีกครั้งที่ Apple พยายามกินรวบตลาด ทำให้บริษัทพึ่งพาระบบ iOS ต้องเสียประโยชน์ ในทางตรงข้าม Apple ก็ได้คำชื่นชมจากผู้ใช้งาน เพราะคนจำนวนไม่น้อยเบื่อที่เหล่าแอปพยายามจะติดตามข้อมูลตลอดเวลา
ข่าวเศรษฐกิจและการเงิน,เทคโนโลยีทางการเงิน & การเงินดิจิทัล